जहां तक ओम पुरी के निजी जीवन का सवाल है, तो ओम पुरी का निजी जीवन भी उनके करियर की ही तरह हिचकोले लेते रहा है. शायद करियर का उतार चढ़ाव उनके निजी जीवन को संचालित करता रहा. जब वह एक संघर्षरत व कलात्मक सिनेमा के कलकार थे, तब उन्होंने अभिनेता अनु कपूर की बहन सीमा कपूर के संग विवाह किया था. पर सफलता के शिखर पर पहुंचते ही 1991 में ओम पुरी ने सीमा कपूर से संबंध खत्म कर लिए थे. उसके बाद 1993 मे उन्होंने पत्रकार व लेखक नंदिता पुरी से विवाह किया था, जिनसे उनका बेटा इशान पुरी है. मगर नंदिता पुरी से भी चार साल पहले 2013 मे ओम पुरी का तलाक हो गया था. पर कुछ माह पहले उन्होंने लखनऊ में अपनी पहली पत्नी सीमा कपूर के निर्देशन में फिल्म ‘‘कबाड़ी’’ में अभिनय किया था. ओम पुरी के करीबी और पारिवारिक दोस्तों में सनी देओल आते हैं.ज बकि अभिनेता सुरेंद्र पाल उन्हे अपना गुरू मानते हैं.